text: Лидерът в оставка на БСП: Очаквахме победа на изборите, изпитах разочарование - bTV Новините
  Лидерът в оставка на БСП: Очаквахме победа на изборите, изпитах разочарование
  Подадох оставка веднага, за да няма спекулации, че ще подготвя правила за избор на нов председател в своя полза, уточни Корнелия Нинова
  Публикувано в 09:09 ч. 30.05.2019 г. - Обновено в 12:30 ч. 30.05.2019 г.
  Очаквахме да победим на евроизборите и изпитах разочарование от резултатите. Това призна в интервю за предаването "Тази сутрин" лидерът в оставка на БСП Корнелия Нинова.
  Конгрес на левицата ще бъде насрочен до 15 дни, на него ще бъде избран новият лидер
  Тя подаде оставка на 28 май пред Националния съвет на партията, минути след началото на заседанието. Тя посочи, че с това действие поема отговорност за второто място на левицата в изборите за Европейски парламент на 26 май.
  Според него предложение на Корнелия Нинова е можело да доведе до братоубийствена война в партията преди местния вот
  Нейната оставка трябва да бъде гласувана от конгреса на партията на 16 юни, който да започне процедурата по избор на нов председател. За първи път социалистите ще проведат преки избори за лидер.
  Ден, преди да подаде оставка, Нинова обяви, че ще го направи, когато се изготвят правилата за избора на нов председател. Подадох оставка веднага, за да няма спекулации, че ще подготвя правила за избор на нов председател в своя полза, уточни тя.
  Тя каза, че много от съпратийците ѝ са я разубеждавали за оставката. Когато взема решение, не се подавам на натиск, допълни Нинова
  БСП се връща в парламента утре – 30 май
  Социалистите ще искат оставката на финансовия министър Владислав Горанов заради казуса с партийните субсидии
  По думите ѝ обективно погледнато БСП е единствената партия, която е повишила доверието и има един депутат повече спрямо предишните евроизбори. Има и победа в 63 общини, в които управлява ГЕРБ, както и в три района в София – "Изгрев", "Красна поляна" и "Младост".
  От приемането на оставката на Корнелия Нинова от Конгреса на 16 юни до избора на нов председател партията временно ще се управлява от един от заместниците ѝ – Стефан Данаилов, Кирил Добрев, Деница Златева и Владимир Москов, който тя посочи. Още не съм решила кой ще е ,когато реша, ще го обявя, заяви лидерът в оставка.